**«Бекітемін»**

 **Жамбыл облыстық көзі көрмейтін**

 **және әлсіз көретін азаматтар**

 **кітапханасының директоры**

 **\_\_\_\_\_\_\_\_\_\_\_\_\_\_\_\_ Ж.Алшинбаева**

« » \_\_\_\_\_\_\_\_\_\_\_ **2021 ж.**

**«Ерекше балалардың ерекше әлемі»**

**облыстық тактильді кітап байқауының**

**ЕРЕЖЕСІ**

**1.Жалпы ереже**

 Жамбыл облыстық мәдениет, архивтер және құжаттама басқармасы, Жамбыл облыстық көзі көрмейтін және әлсіз көретін азаматтар кітапханасы ҚР Тәуелсіздігінің 30 жылдығы, Елбасы Н.Ә.Назарбаевтың «Рухани жаңғыру» бағдарламасы, «Қазақстанның оқырман ұрпағы – 2021» жалпыұлттық акциясын жүзеге асыру мақсатында көру қабілеті бұзылған және басқа да мүмкіндіктері шектеулі мектеп жасына дейінгі және бастауыш сынып жасындағы балаларға арналған тактильді қолөнер кітабына **«Ерекше балалардың ерекше әлемі» облыстық** байқауын жариялайды.

**2.Байқаудың мақсаттары мен міндеттері**

Мүмкіндігі шектеулі балаларға арналған кітапты қол жетімді форматта шығару арқылы аудандық орталықтандырылған кітапханалар жүйесіндегі зағип оқырмандарға қызмет көрсету бөлімінің кітапханашылары мен «Болашақ» мектеп интернатының қызметін жарнамалау;

Тактильді оқулықтар арқылы балалардың ұсақ моторикасын дамытып, баланың білім алу үрдісін қызықты етуге ықпал ету;

Ерекше білім беру қажеттіліктері бар балаларды қоғам назарынан тыс қалдырмау;

Балаларды қызықты, қарапайым және қолжетімді тәсілдермен бейімдеу мен дамытуға көмек көрсету;

Зағип балалардың қоршаған ортаны қабылдау мүмкіндіктерін, таным мен түйсігін арттыру, саусақ ұшындағы сезу қабілетін жетілдіруге және оңалтуға жәрдемдесу.

Оқу–тәрбие үрдісінде тактильді кітапты кеңінен қолдану арқылы көру қабілеті бұзылған балалардың көркемдік және әлеуметтік тәжірибесін кеңейту;

Мүмкіндігі шектеулі балалардың кітап оқуға деген қызығушылықтарын ояту. Кітап қорын тактильді кітаптармен толықтыру.

**3.Байқаудың өту мерзімі**

Байқау жұмыстары 2021 жылдың мамыр-маусым айлары аралығында қабылданады.

Байқауға түскен жұмыстар кері қайтарылмайды және байқау қорытындылары шығарылғаннан кейін облыстық көзі көрмейтін және әлсіз көретін азаматтар кітапханасының қорына жіберіледі.

Байқаудың қорытындысы қазылар алқасының шешімдерімен 2021 жылдың шілде айында жарияланады.

Байқаудың қорытындысы арнайы кітапхананың obn.zhambyl.kz сайтында, жергілікті басылымдарда, ақпараттық агенттіктерде, кітапхананың әлеуметтік желілерінде жарияланады.

**4.Байқау жұмыстарына қойылатын талаптар**

Байқауға көру қабілеті нашар және басқа да мүмкіндігі шектеулі мектепке дейінгі және кіші мектеп жасындағы балаларға арналған тактильді кітаптар қабылданады.

Байқауға ерекше балалармен жұмыс жасайтын аудандық кітапханалар жүйесі, «Болашақ» мектеп интернаты, балалардың ата-аналары қатысады.

Материал мен түсі бойынша фон мен бейне сәйкес келу керек.

Кітап көлемі *А4* парақ және ауыр болмауы керек.

Кітап беттері алақанмен жағымды сезіліп, балаға тек жағымды эмоциялар тудыруы керек.

 Кітап ыңғайлы, бала үшін берік және қауіпсіз болуы қажет.

Кітапта бейнелеген тірі тіршілік немесе бейне өте дәл, салыстырылған эталондық бейнесін алып келуі керек (мысалы: итті бейнелеген кезде, жан-жағынан қарағанда, міндетті түрде төрт табан, екі көз, құйрық, екі құлақ болуы керек)

Егерде бір бейне бірнеше бетте қайталанатын болса, бала оны басқалармен шатастырмауы үшін оның бірыңғай өлшемін,пішін үйлесімін сақтау қажет.

Әр заттың бөлшектерін бейнелеуде (адамдар, жануарлар және т.б.) пропорцияларын сақтау маңызды. ) мысалы: тышқан бейнесі мысықтан үлкен болмауы керек).

Адамдардың, жануарлардың, заттардың бейнесіндегі түстер табиғи түстеріне сәйкес болуы керек.

Бейнелер бау, кнопка немесе жабысқақтармен бекітіледі.

Түрлі-түсті қағаз, мата, тері қиқымдарынан құрастырып салған сурет, өрнек қолданылады.

Мүмкін болған жағдайда кітапты Брайль жүйесінде оқи алатындар үшін арнайы қаріппен, нашар көретіндер үшін ірі көлемді мәтінмен толықтыруға болады.

Түрлі маталар (фетр, вельвет, барқыт, плюш, байка, фланель); қысқа түкті тері, былғары; өте тегіс емес, кедір-бұдыр барқыт беті бар қағазды қолдануға болады.

Балалар қолының ұсақ моторикасын дамыту үшін жұмсақ ойыншық, қалталар, жабуға және ашуға болатын қаптар, түйме, жабысқақ және т.б. заттарды кеңінен қолдануға болады.

Жасалған жұмыстарды әлеуметтік желілерде #жамбылоблыстықарнайыкітапхана хештегімен жариялау керек.

**5.Байқауды қаржыландыру**

Байқау жергілікті бюджеттен қаржыландырылады.

**6. Байқау жұмыстарына баға беру**

Байқауды комиссия бағалайды.

Байқау нәтижесінде анықталған үздік жұмыстар Ақтөбе облыстық зағиптар және нашар көретін азаматтардың арнаулы кітапханасы жариялаған байқауға қатысады.

БАҚ, арнаулы сайттар мен әлеуметтік желілерде жарияланады.

Жамбыл облыстық көзі көрмейтін және әлсіз көретін азаматтар кітапханасы жеңімпаздарды I. II. III дәрежелі диплом, алғыс хат, әр түрлі жұмыс бағыты бойынша үздік жұмысы үшін естелік сыйлықтармен марапаттайды.

 Байқау жұмыстары мен құжаттарын мына мекен – жайға жіберу керек:

Жамбыл облысы, Тараз қаласы, Аққозиев көшесі №5 **«Ерекше балалардың ерекше әлемі»** деген белгімен. Телефон: 8(7262) 45-49-27,

 e-mail:obn.zhambyi.kz@mail.ru.

**Байқауға қатысуға тапсырыс нысаны**

|  |  |
| --- | --- |
| Өтініш беруші ұйым немесе жеке тұлғаның толық атауы. |  |
| Өтініш беруші ұйым немесе жеке тұлғаның мекенжайы, телефоны, эл.поштасы. |  |
| Байқауға ұсынылатын кітаптың атауы. |  |